अस्ट्रेलियन ओपन : जोकोभिच संघर्ष गर्दै सेमिफाइनलमा
नोभाक जोकोभिचले प्रचण्ड गर्मी र टेलर फ्रिट्जले तेर्साएको बलियो चुनौती पार गर्दै मंगलबार अस्ट्रेलियन ओपनको सेमिफाइनलमा प्रवेश गरेका छन् । यससँगै उनी कीर्तिमान २५ औं ग्रान्ड स्लाम उपाधि जित्ने बाटोमा पनि रहे ।
मेलबर्न — नोभाक जोकोभिचले प्रचण्ड गर्मी र टेलर फ्रिट्जले तेर्साएको बलियो चुनौती पार गर्दै मंगलबार अस्ट्रेलियन ओपनको सेमिफाइनलमा प्रवेश गरेका छन् । यससँगै उनी कीर्तिमान २५ औं ग्रान्ड स्लाम उपाधि जित्ने बाटोमा पनि रहे ।सर्बियाली नम्बर १ खेलाडीलाई सुरुमा केही गाह्रो भए पनि स्थिति सम्हाल्न सफल रहे र उनले ७–६, ४–६, ६–२ र ६–३ को जित निकाले ।मेलबर्नमा ३८ वर्षीय जोकोभिचले यो लगातार ३३ औं जित हो । सन् २०१८ यता उनले त्यहाँ कुनै खेल गुमाएका छैनन् । सन् २०२२ मा भने कोरोना भाइरस संक्रमणविरुद्धको खोज नलाएको कारण उनले खेल्न पाएका थिएनन् । महिलातर्फ भने डिफेन्डिङ च्याम्पियन आरयना सबलेन्काले सेमिफाइनल यात्रा तय गरिन् ।उनले नवौं वरीयताकी बारबोरा क्रेजसिकोभालाई ६–२ र ६–३ ले सजिलै हराइन् । वरीयताको दोस्रो स्थानमा रहेकी सबलेन्काले रड लेभरमा प्राप्त जितपछि लगातार छैटौं पल्ट ग्रान्ड स्लामको सेमिफाइनल खेल्ने भएकी छिन् । त्यसमा उनको सामना कोका गफसँग हुनेछ । यो गत वर्षको प्रतियोगिताको फाइनलको पुनरावृत्ति पनि हुनेछ । 